b'\n_START_ARTICLE_\nEneaeder\n_START_PARAGRAPH_\nEneaeder (tudi nonaeder) je polieder z devetimi stranskimi ploskvami. Znanih je 2606 topolo\xc5\xa1ko razli\xc4\x8dnih eneaedrov. Med njimi ni niti enega pravilnega. Zaradi tega je ime malo zavajajo\xc4\x8de.\n_START_SECTION_\nEneaedri, ki zapolnjujejo prostor\n_START_PARAGRAPH_\nRezanje rombskega dodekaedra na polovico vzdol\xc5\xbe diagonal \xc5\xa1tirih stranskih ploskev se ka\xc5\xbee v sebi dualnem poliedru, ki ima eno veliko kvadratno stransko ploskev in \xc5\xa1tirih enakokrakih trikotnikih, ki se jih lahko uporabi za teselacijo trirazse\xc5\xbenega prostora. Isto obliko ampak v podalj\xc5\xa1ani obliki se lahko vidi v Baziliki na\xc5\xa1e gospe v Maastrichtu. Stolpi, ki imajo \xc5\xa1tiri strani ter \xc5\xa1tiri stre\xc5\xa1ne facete in kvadratno osnovno ploskev, tvorijo eneaeder, ki zapolnjuje prostor._NEWLINE_Ameri\xc5\xa1ki elektroin\xc5\xbeenir Michael Goldberg je leta 1982 na\xc5\xa1el bolj splo\xc5\xa1no vsaj 40 topolo\xc5\xa1ko razli\xc4\x8dnih eneaedrov, ki zapolnjujejo prostor.\n_START_SECTION_\nTopolo\xc5\xa1ko razli\xc4\x8dni eneaedri\n_START_PARAGRAPH_\nObstaja 2606 topolo\xc5\xa1ko razli\xc4\x8dnih konveksnih eneaedrov, \xc4\x8de se ne \xc5\xa1teje zrcalnih slik. Te se lahko deli v podmno\xc5\xbeice 8, 74, 296, 633, 768, 558, 219, 50, ki imajo 7 do 14 ogli\xc5\xa1\xc4\x8d. Tabelo s temi \xc5\xa1tevili z natan\xc4\x8dnim opisom eneaedrov z devetimi ogli\xc5\xa1\xc4\x8di je prvi objavil Thomas Penyngton Kirkman (1806\xe2\x80\x931895).'